
Diaiuna 3 December 2013 



Minister Evelyn Wever-Croes ^in 1 


Prome di ■ j'jjfl 


Gobierno di Aruba a duna un presentacion amplio di Reforma Fiscal: 

GABINETE WEVER-CROES KIER LOGRA E CAMBIO 
HUSTO PA CIUDADANONAN Dl PAIS ARUBA 


Gabinete Wever-Croesdialuna 
ultimo a lansa e plannan di 
Reforma Fiscal, Durante un 
presentacion impactante, a 
splica na prome luga con a 
encontra Aruba, y e situacion 
financiero dificsi cu a hereda. 
Despues a splica con den e 
siguiente dos afia lo traha 
den diferente fase pa trece e 
cambionan fundamental na 
nos sistema di belast!ng, 

E sistema di belasting actual 
ta hopi anticua, y no por 
reacciona bon riba desaroyo 
economico. E sistema di 
belasting actual ta causa 
hopi tardansa, principalmente 
pasobra e ta complica. Un otro 
aspecto di e sistema actual 
ta cu e no ta husto. Tur esaki 
Gabinete Wever-Croes kier 
cambia. Mirand o con grandi e 
trabou ta, a dicidi di parti esaki 
den 4 fase. 

FASE 1 lo trata e 
belastingnan mas personal, 
manera loonbelasting, 

inkomstenbelasting y 

grondbelasting; tambe lo 
trata e belastingnan cu ta 
causa comportacion negativo, 
manera aicohol y esunnan 
cu ta afecta salud, manera 
sigaria, y nos kier frena nan. 
Esakinan ta wordo yama “sin” 
taxes. E prome fase lo wordo 
introduci dia 1 di januar! 2019, 
FASE 2 lo trata e belastingnan 
indirecto, manera BBO, 
invoerrechten y mas di e “sin” 


taxes. 

FASE 3 lo trata e belastingnan 
cu comerciantenan ta paga, 
manera winstbelasting, y 

dividendbelasting, y e reforma 
di inkomstenbelasting, pa 
haci’e mucho mas sensiyo, 
FASE 4 finalmente lo trata 
e belastingnan cu turista ta 
paga, manera roomtax, car 
rental tax, etc, 

INKOMSTENBELASTING 

Den e prome fase ta 
inclui un rebaho di e 

tarifa di loonbelasting y 

inkomstenbelasting, haciendo 
e mas husto. E tarifa actual cu 
tin 14 brackets ta cambia den 
un tarifa di 5 brackets. 

Ta elimina e belasting riba 
entrada te na 27751 florin. 
Pues tur esnan cu tin entrada 
bou di 27,751 pa aha, of 2,300 
florin pa luna, NO ta bay 
paga belasting mas. Ademas 
tur tarifa ta baha, y e tarifa 
maximo cu tabata 58.95%, ta 
baha te na 52%. E cambionan 
aki ta trece beneftcio pa tur 
55 mil persona cu awor ta 
paga inkomstenbelasting of 
loonbelasting. Na prome luga 
30 mil persona no ta bay paga 
e belasting aki mas, di cual 
gran mayoria ta pensionado 
y esnan cu ta gana satario te 
na 2.300 florin. Na di dos luga 
25 mil hende cu ta sigui paga 
e belastingnan aki, lo paga 
un tarifa mas abou. Esaki 
Gabinete Wever-Croes ta 
considera e cambio husto. 

GRONDBELASTING 

E tarifa di Grondbelasting, e 
belasting cu bo ta paga si bo 
ta dono di un cas of propiedad, 
tambe lo cambia. Cu e cambio 
aki ta diferencia e tarifa basa 
riba e balor di e propiedad: 
mas abou e baior ta, e tarifa 
ta baha. Mas hatto e baior 
ta, e tarifa ta subi. Tambe ta 
introduci un tarifa nobo, mas 
halto, pa esnan cu no ta biba 
na Aruba y pa companianan 
cu tin propiedad comercial. 
Esaki ta trece un repartition 
mas husto den e forma pa 
cobra grondbelasting. Ta baha 
pa esnan cu tin un cas so s y 
ta subi pa esnan cu tin mas 
propiedad, of propiedad cu ta 
bal hopi placa. E tarifa actual 
ta 0.4% pa tur hende, sea cu 
bo ta biba na Aruba, of si bo 
no ta biba na Aruba pero bo tin 
condominium na Aruba. 

E cambio di tarifa ta pone cu 
esnan cu tin propiedad cu 
baior te na 120.000 no ta Ibay 
paga belasting mas. Esnan 
cu tin propiedad cu baior di 
entre 120.000 pa 250.000, e 
tarifa ta baha cu mitar, te na 
0.2% Esnan cu tin propiedad 
cu baior di entre 250.000 y 
500.000, e tarifa ta baha cu 
25%, te na 0.3%. Esnan cu 
propiedad na baior di entre 
500.000 pa 750.000 nan tarifa 
ta keda mescos, pero debi cu 
no por deduci e 60.000 mas cu 
por deduci actualmente, nan 
cobransa ta aumenta cu 240 
florin pa aha, cu ta 20 ftorin pa 
luna. Esnan cu tin propiedad 
cu baior riba 750.000 ta mira 
un aumento di tarifa na 0.6%. 
E personanan aki di otro 
banda ta haya un reduccion 
mas grandi di e tarifa di 
loonbelasting, manera nos a 
mira anteriormente. Di otro 
banda, esnan cu no ta biba na 
Aruba, pero tin propiedad na 
Aruba, manera condominiums, 
ta bay paga un tarifa mas 
halto, 0.6% pa asina contribui 
na economia di nos pais. 
Companianan cu tin propiedad 
comercial tambe lo mira un 
aumento di tarifa na 0.6%. E 
companianan aki ta bay haya 
un compensacion, un rebaho 
di e belasting riba dividend. 


E impacto di e cambionan aki 
ta grandi. 12.000 persona no 
ta bay paga grondbelasting 
mas, 16.000 persona lo mira 
un rebaho di nan cobransa, 
1.800 persona cu no ta biba 
na Aruba lo mira un aumento, 
2.100 persona cu tin propiedad 
di baior mas di 500.000 lo 
mira un aumento, pero mes 
momento ta mira un rebaho di 
tarifa dt loonbelasting riba nan 
entrada 

y 1.800 companianan lo mira 
un aumento, pero lo haya 
compensacion di e belasting 
riba nan dividend cu lo baha di 
25% pa 10%. 

INVOERRECHTEN & 

ACCIJNZEN 

Tin comportacionnan cu ta 
causa daho, sea na bienestar 
di hende, of na salud di hende, 
por ehempel alcohol y sigaria. 
Alcohol ta causa di hopi 
violencia y accidente di auto. 
Humamento di sigaria ta 
causa di hopi problema di 
salud. Ambos caso ta causa 
gastonan grandi pa gobierno, 
espetialmente gastonan di 
salud y di siguridad. Gobierno 
a dicrdi cu esun cu scoge pa 
uza alcohol of tabaco, lo paga 
un parti mas grandi na caha di 
gobierno cu esun cu no ta uze, 
y asina lo aumenta e tarifa di 
accijns y / of invoerrechten 
riba sigaria y riba alcohol. Den 
cuadro di e Reforma Fiscal y 
e Cambio Husto, Gobierno ta 
baha e tarifa di loonbelasting 
pa asina abo keda cu mas 
placa den bo man na fin di 
luna, pa asina ABO, y no 
gobierno, dicidi na kico bo ta 
bay gaste. Si abo scoge pa 
gasfe na alcohol y sigaria, ta 
BO escogencia. 

CONCLUSION 

Esakinan ta e cambionan cu 
bo por spera entrante prome 
di januari 2019. E prome 
fase di Reforma Fiscal, den 
cual 30.000 persona no ta 
bay paga Loonbelasting ni 
Inkomstenbelasting mas. Di 
cual 25,000 persona ta Ibay 
paga menos loonbelasting. Di 
cual 27.775 persona lo mira un 
rebaho di grondbelasting. Di 
cual lo bin cu e cambio husto 
cu esnan cu ta causa mas 


accidente y problema cu salud 
debi na alcohol y sigaria, lo 
paga mas na caha di gobierno. 

E trabou grandi di reforma 
fiscal no a caba. E siguiente 
pasonan lo sigui den e lunanan 


nos dilanti. Cu e reforma 
fiscal Gabinete Wever-Croes 
kier logra e cambio husto pa 
dudadanonan di pats Aruba. 
Mas progreso y bienestar pa 
tur. 

Minister Otmar Oduber 


di Desaroyo Teritorial, Infrastructura y Medio Ambiente 


ATIA a keda sumamente contento cu iniciativa di Gobierno y ta sostene 

esaki completa mente 

A SINTA CU E ORGANISACION ATIA, PA 
DUNA INTRODUCCION Dl E CAMPANA Dl 

PROHIBICION Dl PLASTIC 


Den e reunion cu ATIA, a elabora 
y dura e organisacion up date 
di e procesonan andando pa 
mihor maneho di desperdicio, 
e desaroyonan di introduccion 
di Parke Marino Aruba y a trata 
aigun otro preocupacion cu e 
organisacion tin. E reunion ta 
parti di un serie di reunionnan 
cu ta teniendo cu diferente 
stakeholders/ partners den e 
industria. 


Manera ta conoci, recientemente 
a sinta den un Townhall meeting 
na Barcadera hunto cu tur e 
bisirianan di Parkietenbos, 
pueblo en generaJ y tur 
interesa den e proceso cu ta 
bay continua aworaki cual ta e 
destaho publico oficial (RFP) cu 
ta cuminsa dia 7 di December pa 
e incinerator, Na januari [o tuma 
luga e destaho publico pa e parti 
di remed iacion dl Parkietenbos 
y e 'sanitary landfiil nobo cu 
mester bin. 

Den cuadro di esaki a sinta cu 
e organisacion ATIA y a trata 
diferente topico. Pa Jocual ta 
encera e tema di maneho di 
desperdicio di Aruba, no ta mire 
unicamente pa si ta bay coregi 
Parkietenbos como proyecto of 
si ta bay bin cu incinerator pa 
maneho di sus hi, sino ta mire 
di forma holistico. Na januari 
ora cu introduci e prohibicion di 
single use plastics', articuionan 
di foam y Oxybenzone, ta 
importante pa como comercio 


nan sa kico e ta encera y kico ta 
spera di comercio. 

Ta contento cu a haya sosten 
compieto di ATIA riba e materia 
aki, pa evita cu e articuionan 
aki cu ta causa dario di medio 
ambiente ta sigui causa dario. 
Tambe a trata e forma di incentlvo 
cu Gobierno kier introduci den 
forma di categoria/porcentahe 
special pa e productonan 
alternativa di esunnan cu to ta 
prohibi y introduccion di Parke 
Marino, importancia di esaki 
y e sosten di comercio cu ta 
hopi importante. Importante pa 
remarca ta cu a pesar cu ta bay 
den direccion di introduccion di 
un incinerator, nos mesterrealisa 
cu nos tur tin un responsabtlidad 
global pa reduci sushi, reusa 
sushi y recicla sushi. E tarea di 
conscientisacion riba esaki lo 
keda den man di Serlimar pa 
yuda comunidad compronde e 
proceso aki, Minister Oduber a 
enfatisa. 

E reunion tabata habri, 
transparente y cu presencia di e 
bestuur completo cu excepcion 
di e voorzitter cu na momento 
di e reunion tabata den exterior 
Ta contento cu con e reunion 
a bay y ta kere cu e forma 
cu nan a duna di cønoce cu 
nan kier sostene Gobierno a 
traves di diferente programa di 
conscientisacion to percura pa 
e informacion corecto yega nos 
comunidad 

Director DIP Errol Sjak - Shie: 

‘BUILDING WITH NATURE NO KIERMEN CU BO NO 
TA ROSA, SINO CU TA TENE CUENTA Y PROTEHA 
MAS TANTO NATURALESA DEN E PROCESO’ 




Minister encarga cu Desaroyo 
Teriforial, infrastructura y Medio 
Ambiente Otmar Oduber a 
anuncia cu su maneho pa 
locual ta naturaiesa ta pa e 
desaroyo bay den tal forma cu 
ta tene cuenta cu produccion di 
naturaiesa, Den cuadro di esey 
a bin cu e maneho 'Build with 
Nature’. Director di DIP sr. Errol 
Sjak - Shie t ta splica cu e parti 
di naturaiesa riba su mes ta cay 
bou di un otro departamento, 
pero locual cu como esun 
encarga cu DIP kier a informa 
ta h cu build with nature 1 no 
kiermen cu no ta had nada 
contra di naturaiesa. ‘Build with 
nature' ta encera cu mientras cu 
ta tene cuenta cu naturaiesa y 
proteccion di naturaiesa, bo ta 
bay ta desaroyando tambe. 

Como ehempel sr. Sjak — 
Shie a uza infrastructura di 
careteranan. Bo no por keda 
sin rosa e recorido di e caminda 
na momento cu ta bay crea 
careteranan nobo. Building 
with nature 1 no kiermen cu bo 
no ta bay rosa, sino cu den e 
desaroyo cu bo ta bezig cu ne r 
bo ta tene cuenta cu naturaiesa. 
Ta proteha naturaiesa y alabes 
ta trece un desaroyo cu ta 
ne cesa ri o pa bo por yega na un 
desaroyo balansa. 

Den e maneho Minister encarga 
kier introduci cu ta encera cu bo 
mester di permiso pa bay rosa, 
esey no ta exclui cu bo ta bay 
haya un permiso pa bo traha 
un cas, kiermen cu a lo menos 


unda ta bay traha e cas mester 
rosa. Sinembargo, lo mester 
bay tene cuenta cu kico tur tin 
riba e tereno. Si tin aspectonan 
di naturaiesa, proteha esakinan 


y toch rosa pa por constmi 
bo cas. Den cuadro di esaki 
arkitectonan fo mester bira 
mas creativo y mester evalua 
e tereno riba su mes tambe 


y no djis pinta pa pinta, sino 
observando kico tin riba e tereno 
y con lo por protehanan. sr. Sjak 
- Shie a termina bisando. 

di Finansa, Asuntonan Economico y Cultura 


Minister Xiomara Ruiz-Maduro 


Minister mr. Xiomara Ruiz-Maduro a presenta den e aula di Universidad 

Autonoma de Colombia: 

E 6 SECTORNAN PROMETEDOR PA INCENTIVA E 
ECONOMIA NA ARUBA NA UN GRUPO GRANDI Dl 

INVERSIONISTA COLOMBIANO 


Den cuadro di e Mision 
Economico di Reino Hutandes 
na Colombia, e delegacion 
di Aruba lidera pa Minister di 
Finansa, Asuntonan Economico 
y Cultura Sra. mr Xiomara 
Ruiz-Maduro a probecha pa 
reuni cu un grupo grandi di 
inversionista den e aula di 
Universidad Autonoma de 
Colombia pa asina presenta 
datanan di comercio entre 
Aruba y Colombia y tambe 
presenta e seis sectornan 
prometedor pa incentiva e 
economia na Aruba den cual ta 
brinda oportunidad tambe pa 
participation di inversionista 
di Colombia. E presentacion a 
recibi un bon acohida y na final 
tabata tin hopi interes di parti 
di e inversionistanan presente 
pa drenta den eontacto y haya 
mas information. 

E inversionistanan a mustra 
interes pa ofrece servicio 
medicø, reciclahe, negoshi 
portuarlo, industria creaiivo, 
industris petrolero, exportacion 
di alimento, consultancy 
medico, mobilisacion cu 
bicicleta, equipo di seguridad, 
etc. etc, pa nombra aigun. 
Como muestra di aprecio pa 
nan presencia, e delegacion 
di Aruba a presenta e 
inversionistanan cu aigun boca 
dusbi di Aruba y aigun recuerdo, 
entre nan, e presentacion duna 
riba un memory stick. Minister 
Sra, Xiomara Ruiz-Maduro a 


presenta Aruba como e 'One 
Happy Investment Island' cual 
slogan a keda masha gusta pa 
e inversionistanan. 

Universidad Autdnoma de 
Colombia a haci uso di e 
oportunidad pa gradici e 
delegacion pa e esfuerso pa 
purba yega na un relacion mas 
estrecho di comercio entre 
Aruba y Colombia y a presenta 
Minister di Finansa, Asuntonan 
Economico y Cultura mr. 
Xiomara Ruiz - Maduro un 
medaya y un certificado di 
aprecio. 

GobiernoDiAruba 


Conforme regulacion ministerial a keda stipula prijsnan maximo di benta 
pa e siguiente productonan, entranteM december 2018 


Articulo/Marca 

Contenido 

Prijs maximo 
di benta na e 
detaylsta {All) 

Prijs maximo 
di benta na o 
co nsum id or (Af l) 

b.Koffie: 




INDUSAM GOURMET 

Gelezcn: 



-roasted g mund Cofteé sachats 

16/1 Ibs. 

150,21 

11,34 

SANTO DOM INGO 

Geleren: 



roasted g ro und coffee sochots 

20/0,5 Ibs 

84,57 

5,13 


16/1 Ibs. 

132,72 

10,06 

-roasted g ro und coffee cans 

12/10 oz. 

30,10 

8,10 

-decalf roasl g mund coffee cans 

12/10 oz. 

105,12 

10.62 

c.Babyvoeding: 




HEINZ 

Gelezen: 



-st apple 

24/113 gr. 

30,39 

1,54 

-st pear 

24/113 gr. 

30.39 

1,54 

-st peach 

24/113 gr. 

30.39 

1,54 

-st banana 

24/113 gr. 

30.39 

1,54 

-st truit cocktail 

24/113 gr. 

30:39 

1,54 

-st mixed fruil 

24/113 gr 

30,39 

1,54 

-st tropical truits 

24/113 gr. 

30.39 

1,54 

-st truit dessert 

24/113 gr 

30.39 

1,54 

-st guava 

24/113 gr. 

30.39 

1,54 

-st inango 

24/113 gr. 

30.39 

1,54 

-COl pera fis* 

24/113 gr. 

20;27 

1.40 

-col rnelocotgn Ile* 

24/113 gr. 

20:.27 

1,40 

-col banano flex 

24/113 gr 

29.27 

1,43 

-col frulas mixtas 

24/113 gr. 

29,27 

1,43 

-col pera crecedita 

24/170 gr. 

3670 

1,86 

-apple toddlers 

24/170 gr. 

3670 

1.36 

-pear toddlers 

24/170 gr. 

3676 

1,36 

-fruits dessert toddlers 

£4/170 gr 

3676 

1,36 

-tropical fruits roddiers 

£4/170 gr 

3670 

1,86 

d.Boter. 




EL LE & VIRE 

Gelezen: 



-packet salted butter 60% (at 

40/200 gr. 

130,19 

4,19 

-spread unsalled dutter 

12/250 gr 

7272 

7,36 

-spread salted butler 

12/250 gr 

7272 

7,36 

-spread unsalfed butter 41% fat 

12/250 gr 

56.67 

573 

-soft & extra fight unsalted 75% 

12/250 gr. 

41.36 

4,13 

e. Margarine: 




SANÉ 

Gelezen: 



-dieet 

24/500 gr 

82,139 

4,13 

f.Eelbare olie: 




ORKIDE 

Gelezen: 



-refined oorn oil 

2Q/750 mis. 

50,46 

3,54 


20/1 lir. 

75,10 

4,56 


6/2 Itr, 

45,24 

0.14 


S/3 Itr 

67,57 

13,66 


4/5 Itr. 

77,31 

23,44 


Nota: Pa eventual kehonan, fabor tuma contacto telefonico na 5212423. 

Proximo publicacton lo tuma luga dia 15 di december 2018. Petidor pa aumento di prijs mester 
wordo entrega prome cu 8 da december 2018 pa por wordo procesa. 

Minister Glenbert F, 


dl Asunto Social y Labor 



Dia Internacional di Persona cu Limitacion 2018 

NOS TUR TIN MESUN DERECHO 



Tur aha, riba 3 di december, 
dia Internacional di Persona cu 
Limitacion di Estados Unidos ta 
wordo reconock Tur aha riba e 
fecha aki paisnan rond mundo 
ta para keto pa reftexiona riba 
e bida di e persona cu ta biba 
cu un limitacion di funcion, 
sea fisico, mental of sensorial 
(p.e. di bistå of oido). Un parti 
importante den e bida di e PcL 
ta su famia y otro personanan 
significante cu ta yuda cu su 
cuido y cu ta duna sosten. 

Esaki ta e red famiiiar y social 
cu ta ind ispensa bel pa e 
sobrevivencia di e PcL. Por 
lo general por bisa cu nan 
tambe ta biba cu e limitacion 
di nan ser keri, Na Aruba e 
ultimo censo teni na aha 
2010 a conta un popuiacion 
di casi 7000 persona cu tin un 
limitacion di funcion. Esaki ta 
un den cada 15 persona, of 
sea 6.9% di nos popuiacion. Si 
conta e famia acerca por sali 
afo cu ta considerablemente 
mas hende kende nan bida ta 
wordo impacta y cu ta biba cu 
e limitacion. 

E tema 2018 di Estados 
Unidos pa e dia Internacional 
di Persona cu Limitacion 
ta “Empodera persona cu 
limitacion y sigura inclusividad 
y igualdad ( H Empowering 
persons with disabilities and 
ensuring inclusiveness and 
equalityT. Rond mundo e 
situacion di bida pa e PcL por 
lo general ta menos faborabeL 
Cu e tema aki paisna n ta wordo 
mustra riba e echo cu pa via 
di e position vulnerabel di e 


PcL, cu mayoria bes (di mes) 
esaki ta hiba na exclusion for 
di e dinamismo di un sociedad 
y na trato no igual. Esaki 
ta niftca cu pa e PcL logra 
pa su derechonan humano 
wordo honra y realisa ta 
relativamente hopi mas dificil. 
Pesey ta importante cu e tema 
internacional ta motiva paisnan 
y tur cu ta forma parti di su 
sociedad y comuntdadnan pa 
nan sigui baci e esfuersonan 
consciente pa fortifica e 
posicion di personanan cu 
limitacion, pa incfui nan 
mas tanto cu ta posibel y pa 
considera cu nan ta merecidø 
y tin derecho di un trato igual. 

Siguridad di e PcL tambe ta 
un aspecto cu mundialmente 
ta haya atencion. Ta di 
compronde cu si e PcL den 
su cireunstancia di bida no ta 
rondona cu personanan cu tin 
su miho interes na pecho, cu 
esaki por crea un situacion 
insigur y hasta peligroso 
caminda e no tin e habilidad 
y forsa propio di por scapa for 
di dje. E aha aki ministerio di 
Asunto Social y departamento 
di Asunto Social por medio di 
e Sodaal Crisisplan a enfoca 
riba e aspecto di Siguridad di e 
persona cu limitacion mental y 
a amplia nan maneho pa asina 
mucha, hoben y adulto cu 
limitacion mental cu ta biba den 
situacionnan insigur por wordo 
kita for di listanan di espera 
y duna e atencion necesario 
pa medio di e fundacionnan 
indica. 

Diaiuna 3 di december 


ministerio di Asunto Social y 
departamento di Asunto Social 
kier yuda conscientisa nos 
pueblo Ambano ariba e parti 
special aki di nos poblacion y 
ta duna un palabra di apoyo 
y felicitadon na famianan, 
amistadnan y conocirnan 
cu bida largo ta duna cuido 
y sosten, na tur grupo y 
organisadon di interes y e 
Piataforma di organisacionnan 
cu tin e porvenir y bienestar di 
Personanan cu Limitacion na 
pecho y cu ta cuida y proteha 
spedalmente esnan mas 
vulnerabel. 


E esfuerso cu boso ta had 
ta basa riba e amor pa e ser 
humano y no por pone un 
prijs ariba esaki. Ministerio di 
Asunto Social y departamento 
di Asunto Social kier gradid 
famianan y Piataforma pa 
Persona cu Limitacion (PPL) 
pa e sosten cu a duna e aha 
aki y ta invita tur interesado 
pa hunto nos sigui cola bora 
pa sali na vanguardia pa miho 
condicionnan di biba y caitdad 
di bida pa nos personanan cu 
limitacion. Pabien y feliz dia! 





























Gobierno Di Aruba 


Awe riba Dia Internacional di Personanan cu 

Limitacion: 

Nos tur ta igual. Nos tur tin e mesun derecho. 

Nos hendenan cu limitacion ta hopi special. 

Nan ta semper alegre, semper cu un sonrisa, 
semper carinoso, semper respetuoso. 

Nan cuido ta nos deber, nan inclusion nos 

responsabilidad. 



Gabinete Wever-Croes 

DEN UN PAR Dl LUNA ENKELBAND TA UN 
REALIDAD SEGUN MINISTER ANDIN BIKKER 


Den ley di admision y expulsion 
LTU cu a pasa siman pasa 
den parfamento tin varios 
supervision electronico y un di 
nan ta enkelbank. E Enkelband 
awor aki ta coriendo paralel cu 
un proyecto fandsverordening 
beneficiair beginsels cu 
basicamente ta bay modernisa 
Aruba su leynan penitenciario. 

Segun minister Bikker, tin un 
proyecto piloto caba cu ta bay 
start pa personanan den KIA 
unda por bay evalua nan door 
di monitornan via Enkelband 
paralel cu e proceso aki. 
Momento cu tabata eoncipia e 
ley di LTU, a pensa cu Aruba 
tin su reto di capaddad di 
detencion y mester por uza 
Enkelband na esunnan cu a 
ofende leynan di admision y 
expulsion pa por yega na un 
posibe! solution. 

Manera ta conoti e ana aki ya 
caba a deporta 1600 persona 
compara cu aåa 2017 cu ta 861 
cu ta haci dificil pa pone nan 
na un iuga mientras cu no tin 
suficiente, E tecnologia aki ta 
tanto pa persona ilegal deten! 
como tambe personanan cu 
tin sentencia penal, Segun 
Minister Sikken e Enkelband 
tabatin mester di un base legal 
y awor a banera esaki den ley 
pa personanan cu a ofende 
Aruba su leynan di expulsion y 
admision. Nan tambe awor por 
ser someti e ora na algo mas 
proporcional, y no prohibi nan 
di nan libertad mientras cu nan 
ta pendiente di nan expulsion, 
Dunando nan un Enkelband 


nan por move liber te ora e 
dia yega cu nan mester sali di 
Aruba. 

E Enkelband por garantisa cu 
nan por bini bek, pasobra tin 
biaha ta duna meldpticht pero 
tin persona ta disparce y no ta 
bin meld bek segun Minister 
Bikker, E proyecto piloto aki 
ta den proceso unda mester 
observa cierto proceso pa 
tuma decision basa riba leynan 
di contabilidad y proveedor di 
e mercancia. Minister Bikker ta 
kere cu den un par di luna e ta 
un realidad. 

MINISTER XIOMARA RUIZ-MADURO A HACI APERTURA 
NA E PROME EVENTO PA YEGA NA UN PLAN 
STRATEGICO 2019-2022 - NOS PLAN, NOS FUTURO 

Awemainta Minister di 
Finansa, Asuntonan 

Economico y Cultura Sra. 
mr Xiomara Ruiz-Maduro a 
haci e apertura di e prome 
evento pa yega na un Plan 
Strategico 2019-2022, u Nos 
Plan, Nos Futuro”, pa locual 
ta e »mplementacion di e 17 
metanan mundiai pa desaroyo 
sostenibe! naAruba. 

Un comision special a haci 
trabao preparatorio den 
forma di un roadmap pa e 
implementacion necesario y 
awe hunto cu stakeholders lo 
defini e caminda cu lo cana na 
Aruba pa impiementa y midi 
e progreso di e metanan di 
desaroyo sostenibel na nos 
Pais. 

Minister Armando Lampe 

di Ensehansa, Ciencia y Desaroyo Sostenibel 


Diaiuna 3 December 2013 



Innovacion a resalta durante 

“THE FUTURE OF EDUCATION” 



Recientemente a clausura 
e il Siman di Ensenansa" 
cu e evento The Toture of 
Education". Un evento caminda 
comunidad por a baya un bistå 
di e desaroyonan cu ta tuma 
luga riba tereno di ensenansa 
na Aruba. Esaki a keda 
organisa den cuadro di e Ptan 
Nadonal pa Ensenansa 2030. 

Na final di aha 2017 
Minister di Ensenansa sr. dr. 
Armando Lampe a encarga 
Departa mento di Ensenansa 
Aruba (DEA) cu e desaroyo di 
e siguiente Plan National pa 
Ensenansa, caminda hunto cu 
tur stakeholder mester yega na 
un vision comun pa ensenansa 
na Aruba pa aha 2030. 

Meta di e ' Siman di Ensenansa" 
tabata pa informa, educa 
y dtaloga riba ensenansa 
na Aruba y conhuntamente 
pensa con nos por garantisa 
ensehansa di calidad cu ta 
prepara nos pa futuro. 

E 'Siman di Ensehansa" a 
consisti di diferente evento: 
un apertura official na fnstituto 
Pedagogico Arubano (IRA), 
rondanan di consutta cu 
cabesante di scol, un ronda 
di dtscusion na Universidad di 
Aruba (UA) cu e topico “Calidad 
di Ensehansa 2030" y un 
encuentro na Colegio EP! cu a 
enfoca riba e topico 'Education 
and the Future of Work". 

E evento ‘'The Future of 
Education" a tuma luga na 
Plaza Padu y a conta cu 
participacion di un cantidad di 
organisacion cu ta traha riba 
tereno di educacion na Aruba 


manera Tienda di Educacion, 
Asociacion Trabou di Hubentud 
na Aruba (ATHA) S Traimerdia & 
NøsAtardi, Fundacion Muchila 
Creativo y Stichting Protea. 

Riba tereno di ensehansa 
Dienst Inspectie van het 
Onderwtjs, Bureau Leerplicht, 
como tambe e directiva di scol 
mas grandi na Aruba, esta 
Stichting Katholiek Onderwijs 
Aruba (SKOA) tabata presente 
pa comparti informacion, y Scol 
Dununman, EPB y Colegio EPI 
cu best practices. 
Departamento di Ensehansa 
Aruba (DEA) tabatin diferente 
stand cu informacion di entre 
otro Examenbureau, pero 
tambe exposEcion di materia! di 
Desaroyo d i Curicuto y Proyecto 
Idioma, den Ensehansa. 

Durante The Future of 
Education" mas cu tur kier 
a enfoca riba e mucha y e 
hobennan. Nos mundo ta 
cambiando lihe. Tecnologia lo 
hunga un rol primordial den 
futuro. Nos muchanan lo tin 
trabounan cu awe no ta exisiti 
ainda y pa esaki lo tin mester 
di habilidanan nobo. 

E Mobile Makerspace (bus 
di ciencia) tabata presente 
pa duna tur mucha y hoben 
e oportunidad di explora y 
experimenta cu tecnologia. 
Christie Mettes a papia tocante 
e 21 st century skiils y a spiica 
e idea tras di e Mo-B Lab 
(mobile makerspace), mientras 
cu Manuel Rojas a presenta 
e B-Lab (library makerspace). 
Ambos ekipa cu e ultimo 
tecnologianan manera 3D 


printers, computers pa coding, 
Internet-of-Things y robotics. 
Ambos proyecto a keda 
concretisa den un colaboracion 
entre Bibtioteca Nadonal y 
Metabolic Foundation, conoci 
como ‘ Brenchies Lab". 

E hobennan di FUTURA, e 
Aruba Government Innovation 
Lab, hunto cu Ivo Dongen, 
Manager IT Applicaties na 
SETAR, a etabora riba e 
proyecto "Hour of Code". Un 
proyecto cu den un (1) ora ta 
siha e mucha e base di "coding" 
y “programming” den forma di 
wega riba computer, pa asina 


introduci e mucha na "computer 
science" cu e meta pa stimufa 
su interes den e area aki. 

E proyectonan aki ta algun 
ehempel di instrumentonan 
educativo y innovativo pa 
ekipa nos futuro generacion cu 
e habilidadnan pa enfrenta e 
retonan di futuro. 

Tim Croes, di Universidad di 
Aruba. a presenta e 'virtual 
realitybrircomotambe ehempel 
ds un'Virtual classroom" (digitale 
ieeromgeving), caminda esnan 
presente por a experencia un 
forma nobo di siria. 

E hobennan a haya e 
oportunidad pa vocifera nan 
opinion y ideanan como tambe 
pa presenta nan arte den 
diferente forma: Alumnonan di 
EPB y EPt a demostra nan arte 
culinario, muchanan di grupo 
di batte Nos Fofoti a presenta 
aigun balle folkloricoy Stichting 
Protea a presenta un obra 
teatral cu a trata prevencion di 
abuso sexual di mucha/hoben t 
cual matertal ta bay scol. 

Tabatin canto y musica di e 
hobennan Valentina Dania t 
Zygion Croes y Chris Angela 
y steel pan di Marver Guedez 
di Fundacion Muchila Creative. 
Massive Brassband a presenta 
e ritmo di asambeho, mientras 
cu Daniel Willems t un hoben 
cu ta visuaimente limita, a 
presenta aigun cantica riba 
keyboard. E hoben Amanda 
Britten a presenta mensahenan 
a traves di aigun poema y su 
deseonan pa NOP 2030. 

E programa a conta tambe 
cu presentacion di e proyeeto 
Toder di Hubentud” di ATHA. 
Un momento remarcabel di 
e anochi tabata ora cu aigun 
mueha y hoben a haya e 
oportunidad pa had aigun 
pregunta na e actual Minister 
di Ensehansa sr. dr Armando 
Lampe. E preguntanan a keda 
formula cu ayudo di Kevin Nles. 

Durante e evento esnan 
presente por a participa tambe 
na un 'live digital polf di 
Departamento di Ensehansa 
caminda a haci e preguntanan: 
Ensehansa di calidad: Kico 
ta e prome paiabra cu ta 
drenta bo mente? Kico ta e 
puntonan di atencion pa logra 
un ensehansa di calidad? Kico 
bo lo kier wak den e vision di 
ensehansa? 

E hobennan Leo Philips y 
Kasey Wever a fungi como 
maestronan di ceremonia pa e 
evento aki. 

The Future of Education" 
tabata un evento pa henter 
famia por informa nan mes 
y pa e topico bira uno cu no 
sola mente ta word o discuti 
riba nivet di gobierno of entre 
stakeholders, pero tambe na 
cas. 






Por wak e live stream 1 ' di ful e 
evento bek riba nos facebook 
page @EducationAruba. 
Proceso participativø 
Pa por formula e siguiente 
Plan Nacional pa Ensehansa 
a scoge pa un proceso 
participativo unda tur actor por 
a duna nan eontnbucion. 

Sr. dr. Armando Lampe na 
momento di a asumi e posicion 
di Minister di Ensehansa. a 
tene multiple ronda di consulta 
introductoriø cu diferente actor 
den ensehansa pa haya un 
bistå di e puntonan di atencion. 
Departamento di Ensehansa 
siguientemente a organisa 
diferente sesion hunto cu 
Dienst Inspectie como tambe e 
DirectEvanan di Scol pa anafisa 
e NOP anterior. esta 2007- 
2017. 

Atene consulta cu stakehoiders 
di e sector social, economico y 
dimedioambiente s comotambe 
cu esnan cu ta representa e 
mueha y hobennan, pa haya 
mas informacion di e desaroyo 
generaf tanto actual como pa 
futuro, y tanto na Aruba como 
internacionai. 

A tene diferente ronda di 
consulta cu e cabesantenan 
di scol pa nan por vocifera 
nan puntonan di atencion pa 
ensehansa como tambe e 
elementonan cu nan lo kier wak 
bek den e vision pa Ensehansa 
2030. 

Cu sosten di Centraal Bureau 
Statistiek (CBS) a condud dos 
eneuesta: e prome cerca e 
persona! di scol, esta e maestro 
y e docentenan kendenan 
sigur ta un actor sumamente 
importante den e proceso aki. 
E di dos eneuesta tabata pa e 
comunidad completo. 

Actualmente e comision 
enearga cu e Pi an Nacional 
pa Ensehansa ta finalisando 
e analisis. Pa esaki a scoge 
pa traha cu e asina yama 
“General Eduaction Quality 
Analysis Framework” desaroya 
pa UNESCO. Finalmente lo 
formula e vision pa ensehansa 
na Aruba pa aha 2030. 

A scoge aha 2030 pa motibo 
cu pais Aruba a uni su mes na 
e agenda 2030 pa desaroyo 
sostenibel fiha pa United 


Nations (UN). Esaki ta un 
compromiso pa traha na e 
Sustainable Development 
Goals (SDGs) pa cual tin 
17 meta cu kier logra na aha 
2030, entre nan: Ensehansa di 
Calidad (SDG 4). 

Ministerio y Departamento 
di Ensehansa ta gradici un 
y tur cu den un forma of otro 
a colabora of participa na e 
“Siman di Ensehansa” como 


tambe pa tur input brinda na 
nos proximo Plan Nacional pa 
Ensehansa 2030. 

Mas informacion 

Pa mas informacion di e Plan 
Nacionaf pa Ensehansa 2030 
por aeudi na e website di 
Departamento di Ensehansa 
Aruba [www.ea.aw] y por 
sigui nos via social media: 
Facebook. Twitter y Instagram 
@EducationAruba. 

Minister Dangui Oduber 


1 

di Turismo, Salud y Deporte | 

Ilt 



MINISTER DANGUI ODUBER A MANDA CARTA 


PA HOSPITAL PA CUMINSA TUMA ACCIONNAN 

CONCRETO PA MEHORA SERVICIO! 


Minister di Turismo, 
Salubridad Publicø y Deporte 
ta preocupa cu e scarsedad 
di specialistanan na Aruba. 
Esaki tin como consecuencia 
cu e tempo di espera pa bay 
un specialista ta tarda entre 
3 pa 6 luna, 

Verwijzing pa un specialista 
no por ta algo cu ta tarda. 
Minister Dangui Oduber 
ta hana esaki un situation 
indeseabel, pero mas aun uno 
peligroso ora ta trata di salud 
di e pashent. Den e reunion 
di urgencia ultimo cu Minister 
Dangui Oduber tabata tin cu 
HQH y AZV Minister a urgi 
gerencia di Hospital pa haci 
nan maximo esfuerso pa 
yena e vacaturanan aki lo 
mas pronto posibeL 

Pa e motibo aki Minister 
Dangui Oduber por medio 
di un carta, siman pasa, 
ta manda pidi HOH un 
splicacion di con leu 
nan ta cu e Tecruitmenf 
di specialistanan na 
HOH. Ta urgi pa buska 
activamente specialistanan, 
preferibelmente Arubiano 
(yuinan di tera) den exterior 
y haci maximo esfuerso pa 
atrae nan pa Aruba. 

Den e carta aki Minister 
Dangui Oduber tambe ta 
manda pidi gerencia di 
HOH pa duna Minister un 

splicacion di e procedura 
cu HOH ta encamina na 
momento di “recruit” y tuma 
un specialista den servicio di 
HOH. Ta conoci tambe cu e 
tempo di espera na Eerste 
Hufp ta sumamente largo. 
Akinan tambe Minister a 
pidi e gerencia di HOH un 
splicacion kfko ta e plan cu 
HOH tin pa reduci esaki. 

E pashent merece e mi hor 
catidad di cuido y un di e 
indicatornan pa fogra esaki ta 
pa reduci e tempo di espera 
pa wordo "verwezen 11 na un 
specialista y na Eerste Hulp. 

PRESIDENTE Dl CORTE COMUN EUNICE SALEH 

A BISHITA MINISTER BESARIL 


Presidente di Code Comun pa 
Aruba. Cura<pao, St, Maarten 
y di Bonaire, Sint Eustatius 
en Saba mr. Eunice Saieh 
a haci un bishita dl cortesia 
na Minister Plenipotendario 
Guilffred Besaril. Den sala 
Betico e mandatario hunto cu 
director a.i. di Arubahuis mr 
Glenn Ung y adviser huridico 
mr Shandra John a ricibi sra. 
Saieh. 


E bishita ta pa haci conoci cu 
minister Besaril y Arubahuis. 
Durante e eneuentro a papia 
riba e functionamento di Corte 
Comun reparti riba tur e seis 
islanan. Minister Besaril a 
desea sra. Saieh tur dase di 
exito den su funcion. 

Mr Eunice Saieh a euminsa 
como presidente di Corte 



Comun na januari 2017. Prome Comun y atabes e tabata vice- Ambano mr. Mauritsz de Kort 
cu e nombracion aki t sra. presidente di Corte Comun. a keda nombra como vice- 
Saleh tabata miembro di Corte Entrante 1 di april 2017 e presidente di Corte Comun, 



Diasabra. Family Day Weekend [ Sint & Piet 4pm-6pm & 
Open Air Movie Night, The Grinch @ Plaza Daniel Leo 7pm 


KidpreneurS Bazaar 4pm-7pm @ ex Interbank I IDEA 


Korte Weg Festival @ Korte Weg 5pm-9pm 


Diabierna, Ambienfi Fin di Aha | Violinista, Omar Kock 3pm- 
4pm y gaita 

Diasabra, Ambienfi Fin di Aha | Shopping Might cu Grupo Mama 
Rosa 2pm-4pm > Los Paranderos 4pm-5pm y Las Unicas 4pm-6pm 
y Cadushi Festival 

Diadomingo, Ambienfi Fin di Aha | Tiendanan lo ta habri te cu 2pm 


Dialuna, Ambienfi Fin di Aha | Tienda nan lo ta habri horario normal 


Diabterna, Ambienfi Fin di Aha | Gaita 


Diasabra, Ambienfi Fin di Aha | Las Unicas 4pm-6pm 

Di al una T Ambienfi Fin di Aha 11 Mlyon Tiro liam Los 
Paranderos 9:30am-ll:30am 


©arubamainstreetevents 

Prome Minister Evelyn Wever-Croes: 

Den su discurso na e Simposio ‘Orange Aruba’ di Fundacion Hende Muher den Dificultad: 


PROME MINISTER A CONFIRMA E 
COMPROMISO Dl GABINETE WEVER-CROES PA 
CABA CU ABUSO Y VIOLENCIA DOMESTICO 


Dialuna mainta, Fundacion 
Hende Muher den Dificultad 
(FHMDD) a tene su simposio 
Orange Aruba', Campana 
contra violencia di hende muher 
y mucha muher. Na e ocacion 
aki, Prome Minister Evelyn 
Wever-Croes a dirigi un discurso 
relaciona cu e tema aki. 

E mandatario principal di nos 
pais a cuminsa pa gradici 
Fundacion Hende Muher 
den Dificultad pa e bunita y 
importante trabou cu nan ta haci 
den nos comunidad, brindando 
proteccion na hendenan muher 
den dificultad y nan yiunan. 
Prome Minister a pidi e publico 
presente pa duna e fundacion 
un fuerte aplauso como 
gradicimento pa nan trabou dl 
tur dia. 


Prome Minister a indica cu 
desde 25 di november, cu ta 
e dia internacional pa elimina 
violencia contra hende muher, 
te cu dia 10 di december, cu 
ta dia di derechonan humano, 
ta tene 16 dia di accion contra 
violencia basa riba genera. 

<E Nos ta dirigi nos enfoke 
liba eliminacion di violencia 
contra hende muher y mucha 
muher rend mundo. Esaki ta e 
campana "OrangeT Fundacion 
Hende Muher den Dificultad e 
aha aki a mira 110 cliente nobo, 
sin conta esnan cu a bin mas 
biaha caba, A duna refugio na 
18 mama y 25 yiu. 

Dos hende muher e aha aki a 
wordo mata pa nan pareha, 
como consecuencia di violencia 
domestico. Cuanto mucha 
muher hoben ta biba den temor 
pa nan pareha, temor pa bisa 
NO y pa toca nan abuso na man 
di nan pareha. 

Violencia domestico no ta pasa 
soiamente cu adultonan, e ta 
cuminsa cerca nos hobennan, 
nos futuro generacion. Pesey e 


tempo pa cambio ta aki y awor 
Ta na nos cada un pa bringa 
e abuso aki. Nos cada un por 
pone di nos banda. Si bo sa di 
un persona cu ta wordo abusa, 
papia, busca ayudo, convence 
pa e tambe papla, pa e tambe 
busca ayudo. 

Cada hende muher, mama, 
cu ta wordo abusa, su yiunan 
tambe ta wordo abusa. Yiunan 
inocente, cu henter nan bida 
nan dilanti, yen di ilusion. Y ki 
inspiration nan ta lanta cu n e 
cu abuso y violencia? Kico bo ta 
kere ta pasa cu e muehanan ey 
ora nan crece? 

Bo no kier pa un dia bo lanta 
mainta, haya un Whatsapp, 
of lesa corant, y lesa cu ta bo 
miho amiga a wordo mata pa 
su pareha, of bo prima, of e yiu 
di bo bisifia. Ningun di nos lo 
desea esey. P esey e tempo pa 
actua ta aki y awor. E solucion 
ta den cada un di nos. 

Di banda di Gobierno di Aruba mi 
por confirma un biaha mas nos 
compromiso pa haci tur locual ta 
posibef, denetemponandificll cu 
nos pais ta atravesa, pa atende 
cu e retonan social, y pa caba 
cu abuso y violencia domestico. 
Nos a institui un comision di e 
varios instancianan encarga, y 
nos ta wardando e proposlcion 
di e comision. Financieramente 
nos pais no ta pasando su miho 
momentonan, pero nos a hacie 
caba pa e crisis plan social, y 
nos lo bolbe haci e pa haci di 
nos parti pa caba cu violencia 
domestico. 

E hende muher tey pa wordo 
respeta y stima. Pesey ban 
caba cu violencia domestico. E 
tempo pa actua ta aki y awor. E 
solucion ta den cada un di nos. 
Mi ta desea boso un simposio 
fructifero, cu Dios bendiciona 
boso. Masha danki , ta e 
palabranan cu Prome Minister a 
conclui su discurso. 

Prome Minister Evelyn Wever-Croes: 

Cu plantamento di un mata den memoria di e dos angelitonan 

Rishandroh y Roshandrick Eugene: 

GABINETE WEVER-CROES TA CONFIRMA SU 
COMPROMISO PA CONTINUA E LUCHA PA 

PROTEHA TUR MUCHA 


Diaranson 28 november 
mainta na Piaza Speransa na 
San Nicolas, un afia despues 
di e tragedia cu a kita bida 
di dos angelito, Gobierno 
di Aruba, den presencia di 
miembronan di famia di e dos 
angelitonan Rishandroh y 
Roshandrick Eugene y demas 
invitadonan, a pianta un mata 
di Wayaca den memoria 
di e dos angelitonan aki 
expresando asina e tristesa 
amargo cu e tragedia di nan 
morto a laga atras como 
tambe pa permiti e memoria di 
e dos angelitonan special aki 
biba pa semper den curason 
di nos pueblo. 

Cu plantamento di e mata 
aki, nos ta confirma nos 
compromiso pa continua nos 
lucha pa proteha tur mucha! 
Nos meta final ta pa cada 
mucha haya amor y caririo, 
pa caba cu abuso y pa yega 
na castigo mas halto pa 
abusadornan. 

Den maneho di gobernacion 
di Gabinete Wever-Croes, 
muchanan tin prioridad hopi 
grandi. Gabinete Wever-Croes 
a tuma desicionnan y accion 
pa percura cu nos muchanan 
ta protegL Gobierno a bin cu 
un Crisis Plan Social cu nos 
ta ehecutando y ya poco poco 
resultadonan positivo di e 
plan aki ta btrando visibel. 

Maneho di Gabinete Wever- 
Croes ta entre otro: 

* Aumenta castigo di 
abusadornan di mucha; 

* Institui un meldende 
obligatorio pa tur profesional 
cu tin sospecho riba abuso 
sexuaf di mucha. Aetualmente 
nos profesionalnan riba 
e tereno aki ainda nan ta 



actua segun secresia di nan 
profesion y no por raporta e 
abusonan aki; 

* A institui un sistema 
pa atende e ‘meldingen 
imediatamente. Aetual mente, 
tin 'melding' cu ta warda 4 
siman pa wordo atende; 

* Bin cu mas dokter di 
confiansa (vertrouwensarts) 
24/7 pa test muchanan riba 
abuso sexual. ‘Rape tests v . 
Awor tin un forensico so cu ta 
cualifica y e no por tey 24/7. 
Di e manera aki e pruebanan 
por drenta mas iihe y esaki 
por conduci na castigonan 
mas halto; 

* A ekipa departamento di 
Jeugd en Zeden politie miho 
pa investiga e casonan aki 
mas iihe y eficientemente. 
Mas Iihe e caso yega Corte y 
mas miho e ta prepara, mas 
halto e castigonan ta bay bira. 

* Pa e Crisis Plan Social 
Gobierno a pone 18 miyon 
florin disponibel 



Prome Minister Evelyn Wever- 
Croes: "Abuso di mucha ta 
causa hopi indignacion y 
rabia den nos tur. P’esey ta 
hopi importante pa nos tur sa 
kico nos como un comunidad 
mester had pa algo asina 
no bolbe ripiti. Comunidad 
completo ta protectornan di 
nos muchanan. Hunto nos 
ta protege nos muchanan 
di malechornan. Cu e 


plantamento di e mata den 
memoria di dos angeiito, ta 
un simbolo pa nos tur recorda 
nan y conscientisa nos tur 
cu hunto nos mester brinda 
amory cariho na cada mucha 
riba nos isla. 

Esaki ta e compromiso di 
Gabinete Wever-Croes. 

